GW-hoof ook pakket aangebied | Netwerk24
GW-hoof ook pakket aangebied
Deur Marnus Kok 28 November 2019 06:01
Arni van Rooyen
Die GWRU het Saterdag (16/11) in ’n verklaring aangekondig dat “skeidingspakkette aangebied word aan alle administratiewe personeel wat nie regstreeks by die beroepspan betrokke is nie”.
Intussen het dit aan die lig gekom dat die opsie van skeidingspakkette ook aan Van Rooyen, wat van die kommersiële vleuel van die GWRU in beheer is, en Riaan Vorster, uitvoerende hoof van die nie-kommersiële sy van die unie (skole, klubs, skeidsregters en ontwikkeling), gebied is.
Alle personeel (afgesien van afrigters, spelers en diegene wat regstreeks by die beroepspan betrokke is) het briewe ontvang.
Dit sluit alle administratiewe personeel en terreinpersoneel by die stadion in Kimberley in.
In die brief, wat Netwerk24 onder oë gehad het, sê die GWRU dat hy “weens ekonomiese en strukturele kwessies ’n behoefte identifiseer het om die hoeveelheid personeel te verminder.
“Die maatskappy hoop ’n afleggingsproses kan vermy word deur vrywillige skeidingspakkette aan te bied – of minstens so die hoeveelheid personeel wat deur aflegging geraak mag word, te verminder.”
Luidens die brief sal werk­nemers wat skeidingspakkette aanvaar twee weke se vergoeding kry vir elke jaar se diens, met ’n minimum van vier weke se betaling. Sou die opsie om vrywillig die unie se diens te verlaat nie aanvaar word nie en ’n werk­nemer word wel afgelê, sal hy slegs een week se vergoeding vir elke jaar se diens ontvang.
Vorster, wat van 2015 af die uitvoerende hoof was, is toe in beheer van die besigheid se amateur-afdeling geplaas.
Louw het by navraag gesê daar is niks sinisters daaraan dat skeidingspakkette ook aan die twee uitvoerende hoofde aangebied is nie. “Die gevoel was ons moet dit vir almal aanbied. Dit beteken egter nie dit word aan almal toegestaan nie.”
Louw sê die besluit is nie weens die minder geld wat unies die afgelope jaar of twee van die Suid-Afrikaanse Rugbyunie ontvang nie. “Dit gaan nie net oor geld nie. Ons betaal elke maand ons mense. Enige besigheid moet deurlopend sy strategie oorweeg en seker maak hy het die regte personeel.”